LĒMUMA PROJEKTS

**Par nekustamo īpašumu Apes ielā 8-27, Alūksnē, Alūksnes novadā**

Izskatot Valsts ieņēmumu dienesta 02.08.2024. Nr. P009-5/5.1/1713 vēstuli, kas saņemta un reģistrēta Alūksnes novada pašvaldībā 02.08.2024. ar Nr. ANP/1-35/24/2561,

secinot to, ka dzīvokļa īpašums Apes ielā 8-27, Alūksnē, Alūksnes novadā ar kadastra numuru 3601 900 2327 atrodas 5 stāvu daudzdzīvokļu dzīvojamā mājā ar piecdesmit diviem dzīvokļiem (kadastra apzīmējumu 3601 004 0709 004), kurā pašvaldībai nepieder neviens dzīvoklis, dzīvojamā māja ir saistīta ar zemesgabalu Apes iela 1, Alūksne, Alūksnes novads (kadastra numurs 3601 004 0709), ar kopējo platību 22944 m2, uz kuru īpašuma tiesības nostiprinātas Alūksnes pilsētas zemesgrāmatas nodalījumā Nr.528 uz fiziskās personas vārda, līdz ar to dzīvokļa sastāvā neietilpst zeme un pašvaldībai var veidoties piespiedu nomas attiecības,

pamatojoties uz Pašvaldību likuma 10. panta pirmās daļas 21. punktu, Publiskas personas mantas atsavināšanas likuma 45. panta pirmo daļu, Ministru kabineta 26.11.2013. noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.4.1.apakšpunktu,

nepārņemt Alūksnes novada pašvaldības īpašumā dzīvokļa īpašumu Apes ielā 8-27, Alūksnē, Alūksnes novadā ar kadastra numuru 3601 900 2327.